שו"ת רשב"ץ (תשב"ץ)/חלק ג/שיט
שאלה שיט:

קסונטינא.
שאלת ראובן נשא אשה וילדה לו בן ונדר בלבו לתת לו קצת מטלטלין ואח"כ מתה האשה והאב מחזיק בדבורו שהוא הקנה כך וכך מטלטלין לבנו בשטר ונשא אשה אחרת וגדל הבן עד שהי' מבן ך' שנה ואח"כ מת האב והבן תובע המטלטלין שהקנה לו אביו בשטר ואשת אביו טוענת שהיא קודמת בכתובת' מהו הדין בזה:

תשובה:
מה שנדר ראובן בלבו להקנות לבנו אותן מטלטלין ואותן חפצי' הם דברים שבלב ולא זכה בהם וכשנשא האשה חל שעבוד האש' על אותן נכסים ואין הבעל רשאי לחו' אשתו לזכותם לבנו ואפי' זיכה אותן לו בקנין גמור וכ"ש בנדון הזה שאפי' האב עצמו הי' יכול לחזור בו לפי שלא זכה בהם הבן מכח הודא' שאין מטלטלין נקנין בהודא' אלא בשכ"מ כי כן כתבו כל הראשונים ז"ל ואין חולק ומכל זה יתברר שזכות האשה קיים באותם מטלטלין ואין לחורגה זכות בהם וכ"ז הוא אם נכתב השטר אחר הכתובה אבל אם נעשה קודם הכתוב' זכה הבן מכח השטר אם יש בו קנין שהמטלטלין נקנין בקנין דבשלהי חולין (קמ"א ע"ב) אמרו מטלטלין נקנין בקנין סודר וכן בפ' שנים אוחזין ובפי' רש"י ז"ל ריש בבא בתרא: